turjo4nis/wikipedia-bn-dump-20250701 huggingface dataset:
প্রিয়াঙ্কা ইয়োশিকাওয়া

প্রিয়াঙ্কা ইয়োশিকাওয়া (吉川 プリアンカ, জন্ম ২০, জানুয়ারী, ১৯৯৪) একজন জাপানী অনুবাদক এবং সুন্দরী প্রতিযোগিতার খেতাবপ্রাপ্ত, যিনি ২০১৬ সালে মিস ওয়ার্ল্ড জাপান-এর মুকুট বিজয়ী হন। ২০১৫ সালের মিস ইউনিভার্স জাপান বিজয়ী আরিয়ানা ইউসুকে ফুজিটার পরে প্রিয়াঙ্কা দ্বিতীয় বহুজাতিক জাপানী যিনি মিস জাপান খেতাবি লাভ করেন, এবং চতুর্থ অংশগ্রহণকারী আরিয়ানা, ইউসুকে ফুজিটা (মিস্টার গ্লোবাল জাপান ২০১৬) এবং ইউকি সাতো (মিস্টার ওয়ার্ল্ড জাপান ২০১৬)-এর পরে। প্রিয়াঙ্কার মা একজন জাপানীজ।

প্রারম্ভিক জীবন 
প্রিয়াঙ্কার জন্ম টোকিওতে। প্রিয়াঙ্কার মা জাপানী এবং তার পিতা একজন বাঙালি। তার ঠাকুরদার বাবা (প্রপিতামহ) প্রফুল্ল চন্দ্র ঘোষ ছিলেন পশ্চিমবঙ্গের প্রথম মুখ্যমন্ত্রী।

প্রিয়াঙ্কার পূর্বপুরুষের বাড়ি বাংলাদেশের ঢাকা জেলার দোহার উপজেলার মালিকান্দা গ্রামে। তিনি সম্ভ্রান্ত ঘোষ পরিবারের কন্যা।

১৯৮৫ সালের ২১ আগস্ট তার বাবা অরুণ ঘোষ বাংলাদেশ থেকে জাপানে চলে যান। সেখানে অরুণ ঘোষ কয়েক বছর পর জাপানি নারী নাউকোর সঙ্গে বিবাহবন্ধনে আবদ্ধ হন। এরপর পার্মানেন্ট রেসিডেন্সশিপ পেয়ে সেখানেই স্থায়ীভাবে বসবাস শুরু করেন। ১৯৯৪ সালের ২০ জানুয়ারি অরুণ-নাউকো দম্পতির ঘর আলোকিত করে জন্ম নেয় একটি কন্যাসন্তান। পরিবারিক পদবির সঙ্গে মিলিয়ে তার নাম রাখা হয় প্রিয়াংকা ইউসিকা ঘোষ।

জাপানে বেড়ে ওঠা 
প্রিয়াঙ্কা যখন জাপানে বড় হচ্ছিলেন তখন তার মিশ্র জাতিসত্ত্বার কারণে সবাই তাকে ডাকত “হাফু,” যার মানে আধা।

ছয় থেকে ৯ বছর বয়স পর্যন্ত প্রিয়াঙ্কা ক্যালিফোর্নিয়ার স্যাক্রামেন্টোতে বাস করেন। উনি কলকাতায় বাস করেন এক বছর তারপর জাপানে ফিরে যান যেখানে তাকে তার মিশ্র জাতিসত্ত্বার কারণে অনেক কটূক্তি শুনতে হয়।

জাপানে বেড়ে ওঠার সময় প্রিয়াঙ্কা শুধু হাতে গোনা কিছু মানুষ চিনতেন যারা ছিল মিশ্র জাতিসত্ত্বার।

“আমি যখন ক্লাস ফাইভে পড়ি,তখন দেখলাম ক্লাশে আমিই একমাত্র মিশ্র জাতিসত্ত্বার। আমি ভেবেছিলাম আমি স্বাভাবিক নই,” প্রিয়াঙ্কা বলেন।

তিনি বহু বছর তার মিশ্র জাতিসত্ত্বার কারণে হতাশায় ভুগেছেন, কিন্তু শেষে সিদ্ধান্ত নেন যে উনি এখন থেকে তার ভারতীয় পরিচয়ের জন্য গর্বিত হবেন।

কিছু মানুষ মিশ্র জাতির লোক পছন্দ করে না, কিন্তু তারপরও জাপানীরা এখন মিশ্র জাতিসত্ত্বার মানুষকে মেনে নিচ্ছেন।

মিস ওয়ার্ল্ড জাপান ২০১৬ 
৬ সেপ্টেম্বর, ২০১৬ তারীখে প্রিয়াঙ্কা মিস ওয়ার্ল্ড জাপান ২০১৬ এর মুকুট বিজয়ী হন। ২০১৬ সালে উনি মিস ওয়ার্ল্ড প্রতিযোগিতায় অংশ নেন এবং প্রথম ২০ জনের স্থান লাভ করেন।

ব্যক্তিগত জীবন 
প্রিয়াঙ্কা বলিউড সিনেমার একজন ভক্ত এবং তিনি তার পথিকৃৎ হিসেবে বেছে নিয়েছেন ঐশ্বর্যা রায়কে যিনি ১৯৯৪ সালে মিস ওয়ার্ল্ড খেতাব পান, এবং সেই বছরই প্রিয়াঙ্কা জন্মগ্রহণ করেন।

প্রিয়াঙ্কা সাবলীলভাবে জাপানী, ইংরেজি এবং বাংলায় কথা বলতে পারেন। ২০১৬ সালে মিস ওয়ার্ল্ড জাপান জেতার আগে উনি অনুবাদক ও আর্ট থেরাপিস্ট হিসেবে কাজ করেন, এবং উনি একজন হাতির প্রশিক্ষকের লাইসেন্সধারী।

প্রিয়াঙ্কা জানান উনি কলকাতায় দুঃস্থ শিশুদের জন্য একটি আবাসন গড়তে চান।

তথ্যসূত্র 

১৯৯৪-এ জন্ম
জীবিত ব্যক্তি
জাপানি নারী মডেল
ভারতীয় বংশোদ্ভূত জাপানি ব্যক্তি
মিস ওয়ার্ল্ড ২০১৬-এর প্রতিনিধি
বাংলাদেশে বসবাসরত নেপালি

অল্পসংখ্যক নেপালি বাংলাদেশে বসবাস করছে যাদের বেশীরভাগ ১৯৫০-এর দশকে তাদের মাতৃভূমি থেকে পলায়ন করে এবং নেপালি বংশদ্ভোত জনগণ।

পটভূমি 
১৯৫০-এর দশকে অনেক নেপালি তাদের মাতৃভূমি থেকে পালিয়ে আসে। রাষ্ট্রের দেয়া চাহিদা থেকে অব্যাহতি পেতে এবং উন্নততর জীবন যাপনের জন্য তারা উত্তর ভারত সহ পার্শ্ববর্তী দেশ মায়ানমার, ভুটান এবং বাংলাদেশে আশ্রয় নেয়।

আর দেখুন 
 নেপাল–বাংলাদেশ সম্পর্ক

তথ্যসূত্র 

বাংলাদেশের জাতিগোষ্ঠী
এশিয়ায় প্রবাসী নেপালি
সঙ্কেত মহাত্রে

সঙ্কেত মহাত্রে (; , জন্ম জুলাই ২৭) হলেন একজন ভারতীয় অভিনেতা এবং কণ্ঠশিল্পী যিনি তার ব্যবসায় আছেন গত ১১ বছর ধরে। তিনি ইংরেজি, হিন্দি এবং মারাঠিতে পারদর্শী। তিনি কণ্ঠ-অভিনয় শিল্পে ২০০৬ থেকে কর্মঠ এবং শিশুদের কণ্ঠ, কিশোর ছেলেদের কণ্ঠ, তরুণ প্রাপ্তবয়স্ক এবং মধ্য বয়স্ক পুরুষদের কণ্ঠ করতে পারেন। তিনি এছাড়াও কয়েকটি থিয়েটার প্রোডাকশন্সের সাথে গত ১৪ বছর ধরে সংযুক্ত; তাদের জন্য অভিনয়, লেখা এবং নির্দেশনা।

ডাবিং কর্মজীবন
সঙ্কেত হলেন একজন পেশাদার কণ্ঠশিল্পী যিনি বড় ব্লকবাস্টার হলিউড প্রোডাকশন্স চলচ্চিত্র এবং অ্যানিমেটেড চলচ্চিত্রের মতো অনেক বিদেশী প্রোডাশন্সের পাশাপাশি ডিসকভারি, টিএলসি, সাথে টেলিভিশন বিজ্ঞাপন, রেডিও স্পটস এবং কার্টুন এবং টেলিভিশনে অ্যানিমের জন্য ডাবিং করেছেন।

তিনি মহেশ বাবু, এন টি রামা রাও জুনিয়র, রাম চরণ, অল্লু অর্জুন, রাম পথিনেনি, বিশাল, সুরিয়া, রায়ান রেনল্ডস, ম্যাট ডেমন এবং জোসেফ গর্ডন-লেভিটের জন্য আধিকারিক হিন্দি ডাব-ওভার কণ্ঠশিল্পী।

ডাবিং ভূমিকা

টেলিভিশন অ্যানিমেশন

অ্যানিমে

সক্রিয় অ্যাকশন চলচ্চিত্র

অ্যানিমেটেড চলচ্চিত্র

অ্যানিমি চলচ্চিত্র

আরো দেখুন
 ডাবিং (চলচ্চিত্র নির্মাণ)

তথ্যসূত্র

বহিঃসংযোগ

হিন্দি চলচ্চিত্র অভিনেতা
২১শ শতাব্দীর ভারতীয় অভিনেতা
ভারতীয় কণ্ঠাভিনেতা
জীবিত ব্যক্তি
মুম্বইয়ের অভিনেতা
হিন্দি টেলিভিশনের অভিনেতা
সাঁকরাইল বিধানসভা কেন্দ্র

সাঁকরাইল (বিধানসভা কেন্দ্র) ভারতের পশ্চিমবঙ্গ রাজ্যের  হাওড়া জেলার একটি বিধানসভা কেন্দ্র। এই আসনটি তপশীলি উপজাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৭৪ নং সাঁকরাইল বিধানসভা (এসসি) কেন্দ্রটি গঠিত হয়েছে নিম্নলিখিত গ্রামপঞ্চায়েতগুলি যেমন, আন্দুল,বানপুর-১,বানপুর-২,দক্ষিণ সাঁকরাইল,ধুলাগড়ী,কান্ডুয়া,মানিকপুর,মাশিলা,নলপুর,রঘুদেববাটি,সাঁকরাইল,সারেঙ্গা সাঁকরাইল সিডি ব্লকের অন্তর্গত এবং কলোরা-১,কলোরা-২,মাহিয়াড়ী-১,মাহিয়াড়ী-২ গ্রামপঞ্চায়েতগুলি ডোমজুর সিডি ব্লকের অন্তর্গত।

সাঁকরাইল বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১

তথ্যসূত্র

পশ্চিমবঙ্গের বিধানসভা কেন্দ্র
হাওড়া জেলার রাজনীতি
১৯৫২-এ পশ্চিমবঙ্গে প্রতিষ্ঠিত
ফারাজদাক

আল-ফারাজদাক (৩৮ হিজরি / ৬৪১  খ্রি.-১১৪ হি./ ৭৩২ খ্রি.) উমাইয়া যুগের অন্যতম কবি. সময়ের, এবং তার নাম হাম্মাম বিন গালিব বিন সাসায়া বিন আদ-দারিমি আত-তামিমি,ডাক নাম আবু ফিরাস, তার মুখ অধিক মোটা হওয়ার কারণে তিনি ফারাজদাক নামে খ্যাত হন, উল্লেখ্য ফারাজদাক শব্দের (الفرزدق) অর্থ পিণ্ড। তার জন্ম বানি তামিম গোত্রের আবাসস্থল কাজিমা অঞ্চলে, যা বর্তমান কুয়েতে অবস্থিত। এরপর তিনি বসরায় বসবাস করেন। প্রশংসা, গর্ব ও নিন্দাসূচক কবিতার জন্য তিনি বিখ্যাত।

জীবনী 
৩৮ হিজরিতে তিনি জন্মগ্রহণ করেন। ফারাজদাক ও যুহায়র বিন আবি সুলমার কবিতার মধ্যে সাদৃশ্য রয়েছে। তারা দু’জনেই প্রথম সারির কবি ছিলেন, যুহায়র জাহেলি যুগের, আর ফারজদাক উমাইয়া যুগের।  ফারাজদাক প্রচুর নিন্দামূলক কবিতা লিখতেন, এমনকি তিনি নাকাইদ (পরস্পর সমালোচনা কাব্য) কবিতার জন্য বিখ্যাত ছিলেন, যা তিনি ও কবি জারির ইব্‌ন আতিয়াহ্‌ আল খাত্‌ফিজারির একে অপরের বিরুদ্ধে লিখতেন।

সাহিত্য মূল্যায়ন 
তার সমসাময়িক কবিতার ‍বিষয়বস্তু অনুসারে তিনি প্রচুর গৌরব, নিন্দা ও প্রশংসাসূচক কবিতা রচনা করেছেন। তিনি সিরিয়ার উমাইয়া খলিফাদের প্রশংসায় অনেক কবিতা রচনা করেন, কিন্তু আহল আল-বাইতের সহযোগিতা করার কারণে উমাইয়াদের সাথে তার সম্পর্ক খুব বেশি দীর্ঘস্থায়ী হয় ‍নি। তিনি কবি জারির ও আল-আখতাল’র সমসাময়িক ছিলেন। জারিরের সাথে তার ঘনিষ্ট বন্ধুত্ব ছিল, যদিও তারা একে অপরের বিরুদ্ধে ‘নাকাইদ’ কবিতা রচনা করার কারণে অনেকে ধারণা করেন তারা একে অপরকে হিংসা ও ঘৃণা করতেন। ফারাজদাকের মৃত্যুতে জারির চমৎকার শোকগাঁথা রচনা করেছিলেন।

আহল আল-বাইতের পক্ষে ফারাজদাকের অবস্থান প্রশংসনীয় ছিল। তিনি খলিফাদের সামনে কবিতা আবৃত্তি করতেন। ভাষা তিনি নিজ গোত্রের পাশাপাশি উমাইয়া এবং আলাওয়ীদের (আলী রা.র সমর্থক গোষ্ঠী) প্রশংসায় কবিতা রচনা করতেন। তার কবিতার রচনাশৈলী চমৎকার ও শক্তিশালী, আরবি কবিতায় তিনি প্রচুর দুর্লভ ও বিলুপ্তপ্রায় আরবি শব্দ ব্যবহার করতেন। এজন্য বলা হয়ে থাকে: ফারাজদাকের কবিতা না হলে আরবি ভাষার এক-তৃতীয়াংশ শব্দ বিলুপ্ত হয়ে যেত। তিনি তার সময়ের প্রধান কবিদের একজন ছিলেন।

হিশাম বিন আব্দুল মালিক একবার হজ্জ করার জন্য সহচরদের নিয়ে মক্কায় গিয়েছিলেন, তার সাথে কবি ফারাজদাকও ছিলেন। সেবছর হারাম শরীফে হাজীদের ভীড় ছিল প্রচুর, তাই হিশাম তাওয়াফ করার সুযোগ পাচ্ছিলেন না, তিনি অপেক্ষা কছিলেন। সে মুহূর্তে আলি ইবনে হুসাইন জয়নুল আবেদিন আগমণ করলেন, জনসাধারণ তার জন্য পথ ছেড়ে দিল, এমনকি তিনি হাজরে আসওয়াদ পর্যন্ত পৌছুতে সক্ষম হলেন। এ অবস্থা দেখে হিশামের দেহরক্ষী ক্ষুব্ধ হয়ে তাকে জিজ্ঞাসা করলেন, ইনি (জয়নুল আবেদিন) কে? হিশাম তখন বললেন আমি একে চিনি না, যদিও তিনি জয়নুল আবেদিনকে চিনতেন।

তখন আরব কবি ফারাজদাক কবিতা রচনা করে উত্তর দিলেন। তার কবিতার প্রথম লাইন ছিল:“তিনি তো সেই ব্যক্তি, যার পদচিহ্ন মরুভূমির বালুকণাও চিনে, এমনকি তাকে বায়তুল্লাহ, হিল্ল-হারামও চিনতে পারে।”

মৃত্যু 
তিনি ইরাকের বসরা শহরে ১১৪ হিজরিতে মৃত্যুবরণ করেন।

সূত্র 

৬৫৮-এ জন্ম
৭২৮-এ মৃত্যু
তাবেয়ী
৭ম শতাব্দীর আরব কবি
শিয়া মুসলিম
বনু তামিম
৭ম শতাব্দীর আরব ব্যক্তি
৮ম শতাব্দীর আরব ব্যক্তি
কুয়েতের ইতিহাস
ব্রিংগিং আপ বেবি

ব্রিংগিং আপ বেবি () হল হাওয়ার্ড হক্‌স পরিচালিত ১৯৩৮ সালের মার্কিন স্ক্রুবল হাস্যরসাত্মক চলচ্চিত্র। হ্যাগার ওয়াইল্ড রচিত ছোটগল্প অবলম্বনে ছবিটির চিত্রনাট্য রচনা করেন ডুডলি নিকোল্‌স ও ওয়াইল্ড। ছোটগল্পটি ১৯৩৭ সালের ১০ই এপ্রিল কলিয়ার্স উয়িকলি ম্যাগাজিনে প্রকাশিত হয়েছিল। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট।

১৯৯০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। এছাড়া চলচ্চিত্রটি আমেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় ৮৮তম স্থান অধিকার করে।

কুশীলব
 ক্যারি গ্র্যান্ট - ডক্টর ডেভিড হাক্সলি (ওরফে মিস্টার বোন)
 ক্যাথরিন হেপবার্ন - সুজান ভেন্স
 মে রবসন - এলিজাবেথ চার্ল্টন র‍্যান্ডম
 চার্লস রাগলস - মেজর হোরেস অ্যাপলগেট
 ওয়াল্টার কাটলেট - কনস্ট্যাবল স্লোকাম
 ব্যারি ফিট্‌জেরাল্ড - অ্যালোয়সিয়াস গোগার্টি, মিসেস র‍্যান্ডমের মালি
 ফ্রিট্‌জ ফেল্ড - ডক্টর ফ্রিট্‌জ লেহম্যান, বিত্তবান মনস্তত্ত্ববিদ
 ভার্জিনিয়া ওয়াকার - অ্যালিস সোয়ালো, ডেভিডের বাগদত্তা
 জর্জ আরভিং - আলেকজান্ডার পিবডি, মিসেস র‍্যান্ডমের আইনজীবী
 লিওনা রবার্টস - হান্নাহ গোগার্টি, অ্যালোয়সিয়াসের স্ত্রী
 টালা বিরেল - মিসেস লেহমান
 জন কেলি - এলমার, কনস্ট্যাবল স্লোকামের সহকারী

স্বীকৃতি
চলচ্চিত্রটি আমেরিকান ফিল্ম ইনস্টিটিউট থেকে নিম্নোক্ত স্বীকৃতিগুলো অর্জন করে:
 ১৯৯৮: এএফআইয়ের ১০০ বছর...১০০ চলচ্চিত্র – #৯৭
 ২০০০: এএফআইয়ের ১০০ বছর...১০০ হাসি – #১৪
 ২০০২: এএফআইয়ের ১০০ বছর...১০০ অনুভূতি – #৫১
 ২০০৫: এএফআইয়ের ১০০ বছর...১০০ চলচ্চিত্রের উক্তি:
 ডক্টর ডেভিড হাক্সলি: "সুজান, বিষয়টি এমন নয় যে আমি তোমাকে পছন্দ করি না, কারণ নিঃসঙ্গতার সময় আমি তোমার প্রতি আকর্ষণ বোধ করি; কিন্তু আমার কোন নিঃসঙ্গ সময় নেই!" – মনোনীত
 ২০০৭: এএফআইয়ের ১০০ বছর...১০০ চলচ্চিত্র (১০ বার্ষিকী সংস্করণ) – #৮৮
 ২০০৮: এএফআইয়ের ১০ সেরা ১০:
 মনোনীত: প্রণয়ধর্মী হাস্যরসাত্মক চলচ্চিত্র

তথ্যসূত্র

বহিঃসংযোগ
 
 
 
 

১৯৩৮-এর চলচ্চিত্র
১৯৩০-এর দশকের প্রণয়ধর্মী হাস্যরসাত্মক চলচ্চিত্র
ইংরেজি ভাষার চলচ্চিত্র
আরকেও পিকচার্সের চলচ্চিত্র
মার্কিন চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
মার্কিন ক্ষ্যাপা হাস্যরসাত্মক চলচ্চিত্র
মার্কিন সাদাকালো চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
হাওয়ার্ড হক্‌স পরিচালিত চলচ্চিত্র
ছোট কল্পকাহিনী অবলম্বনে চলচ্চিত্র
১৯৩০-এর দশকের ক্ষ্যাপা হাস্যরসাত্মক চলচ্চিত্র
পুনর্বিবাহ চলচ্চিত্রের হাস্যরস
১৯৩০-এর দশকের ইংরেজি ভাষার চলচ্চিত্র
প্রাণী সম্পর্কে চলচ্চিত্র
ক্যালিফোর্নিয়ায় ধারণকৃত চলচ্চিত্র
লস অ্যাঞ্জেলেসে ধারণকৃত চলচ্চিত্র
১৯৩০-এর দশকের মার্কিন চলচ্চিত্র
আনন্দলোক

আনন্দলোক আনন্দ পাবলিশার্স কর্তৃক কলকাতা, ভারত থেকে প্রকাশিত একটি বাংলা চলচ্চিত্র সাময়িকী। এটি সাধারণত প্রতি মাসের ১৫ ও ৩০ তারিখে প্রকাশিত হয়। আনন্দলোক-এর যাত্রা শুরু হয় ২৫ জানুয়ারি, ১৯৭৫ খ্রিষ্টাব্দে।

আরও দেখুন 
 ফেমিনা
 গৃহশোভা

তথ্যসূত্র

বহিঃসংযোগ 
 Anandalok

১৯৭৫-এ পশ্চিমবঙ্গে প্রতিষ্ঠিত
এবিপি গ্রুপ
ভারতের দ্বি-সাপ্তাহিক ম্যাগাজিন
ভারতের চলচ্চিত্র ম্যাগাজিন
১৯৭৫-এ প্রতিষ্ঠিত ম্যাগাজিন
কলকাতায় গণমাধ্যম
কলকাতার গণমাধ্যম
জোন ক্রফোর্ড

জোন ক্রফোর্ড (; জন্ম: লুসিল ফে লেসিউয়ার, ২৩শে মার্চ, আনু. ১৯০৪ - ১০ই মে, ১৯৭৭) ছিলেন একজন মার্কিন চলচ্চিত্র ও টেলিভিশন অভিনেত্রী। নর্তকী ও মঞ্চের শোগার্ল হিসেবে তার কর্মজীবন শুরু হয়। ১৯৯৯ সালে আমেরিকান ফিল্ম ইনস্টিটিউটের ধ্রুপদী হলিউড চলচ্চিত্রের সেরা নারী তারকার র‍্যাংকিংয়ে ১০ম স্থান অধিকার করেন।

ক্রফোর্ড ১৯২৫ সালে মেট্রো-গোল্ডউইন-মেয়ারের সাথে চলচ্চিত্রে অভিনয়ের চুক্তি করেন। ১৯৩০-এর দশকে ক্রফোর্ডের তুমুল তার সমসাময়িক অভিনেত্রীদের সাথে প্রতিযোগিতা করে জনপ্রিয়তা অর্জন করে, এবং পরবর্তীতে তার এমজিএমের সহকর্মী নর্মা শিয়েরার ও গ্রেটা গার্বোর চেয়ে অধিক সময় জনপ্রিয়তা ধরে রাখেন। ক্রফোর্ড প্রায়শই কর্মঠ নারী চরিত্রে অভিনয় করতেন, যে প্রণয় ও সফলতা অর্জন করে। এই গল্পগুলো মহামন্দাকালীন দর্শকদের কাছে এবং নারীদের কাছে জনপ্রিয় হয়ে ওঠে। ক্রফোর্ড হলিউডের অন্যতম স্বনামধন্য চলচ্চিত্র তারকা এবং মার্কিন যুক্তরাষ্ট্রের সর্বোচ্চ পারিশ্রমিক প্রাপ্ত নারী হয়ে ওঠেন। কিন্তু ১৯৩০-এর দশকের শেষের দিকে তার চলচ্চিত্রগুলো ব্যবসায়িকভাবে ব্যর্থ হলে তাকে "বক্স অফিস পয়জন" উপাধি পেতে হয়। ১৯৪০-এর দশকের শুরুর দিকে তিনি আবার সফলতা পেতে থাকেন। এ সময়ে তার বড় সাফল্য ছিল মিলড্রেড পিয়ার্স (১৯৪৫)। এতে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার লাভ করেন। পরবর্তীতে তিনি পজেস্‌ড (১৯৪৭) ও সাডেন ফিয়ার (১৯৫২) চলচ্চিত্রে অভিনয় করে শ্রেষ্ঠ অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন। ১৯৫০ ও ১৯৬০-এর দশকে তিনি চলচ্চিত্র ও টেলিভিশনে কাজ করতে থাকেন। তিনি ভীতিপ্রদ চলচ্চিত্র হোয়াটেভার হ্যাপেন্ড টু বেবি জেন?-এ দিয়ে বক্স অফিস সাফল্য অর্জন করেন। এই ছবিতে তিনি তার দীর্ঘ সময়ের প্রতিদ্বন্দ্বী বেটি ডেভিসের সাথে অভিনয় করেন।

হাল লেসিউয়ার ক্রফোর্ডের ভাই। ক্রফোর্ড চারবার বিয়ে করেন। তার প্রথম তিনটি বিয়ে বিবাহবিচ্ছেদের মধ্য দিয়ে শেষ হয়, এবং শেষেরটিতে তার স্বামী আলফ্রেড স্টিল মারা যান। তিনি পাঁচটি সন্তান দত্তক নেন, যার একটিকে তার মা পুনরায় নিয়ে যায়। ক্রফোর্ডের বড় দুই সন্তান - ক্রিস্টিনা ও ক্রিস্টফারের সাথে তার সম্পর্ক ছিল রুক্ষ। ক্রফোর্ড তাদের দুজনকে উত্তরাধিকার থেকে বঞ্চিত করেন। ক্রফোর্ডের মৃত্যুর পর ক্রিস্টিনা মাম্মি ডিয়ারেস্ট (১৯৭৮) শিরোনামে একটি স্মৃতিকথা লিখেন।

টীকা

তথ্যসূত্র

বহিঃসংযোগ

 
 
 
 
 
 

১৯০৪-এ জন্ম
১৯৭৭-এ মৃত্যু
২০শ শতাব্দীর মার্কিন অভিনেত্রী
২০শ শতাব্দীর মার্কিন ব্যবসায়ী
২০শ শতাব্দীর মার্কিন লেখিকা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
নিউ ইয়র্কে রোগ সংক্রান্ত মৃত্যু
বয়স বিতর্ক
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মহিলা নৃত্যশিল্পী
মার্কিন নির্বাক চলচ্চিত্র অভিনেত্রী
মার্কিন বেতার অভিনেত্রী
মার্কিন ব্যবসায়ী
মার্কিন লেখিকা
সুয়েডীয় বংশোদ্ভূত মার্কিন ব্যক্তি
শ্রেষ্ঠ অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব সেসিল বি. ডামিল পুরস্কার বিজয়ী
মেট্রো-গোল্ডউইন-মেয়ারের চুক্তিবদ্ধ শিল্পী
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
ফরাসি বংশোদ্ভূত মার্কিন ব্যক্তি
২০শ শতাব্দীর স্মৃতিকথাকার
১৯০০-এর দশকে জন্ম
২০শ শতাব্দীর মার্কিন স্মৃতিকথাকার
মার্কিন নারী স্মৃতিকথাকার
ক্যালিফোর্নিয়ার ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট
বরিশাল সেনানিবাস

বরিশাল সেনানিবাস (পূর্বনাম: শেখ হাসিনা সেনানিবাস) হচ্ছে বাংলাদেশ সেনাবাহিনীর ৭ম পদাতিক ডিভিশন কার্যালয়ে অবস্থিত একটি সেনানিবাস। এটি বরিশাল বিভাগের পটুয়াখালী জেলার পায়রা নদীর তীরে অবস্থিত (পায়রা সেতুর উওর পূর্ব-পশ্চিম পাশে)। এই সেনানিবাস এলাকা ১৫৩২ একর জুড়ে বিস্তৃত।

ইতিহাস 
বাংলাদেশ সরকার কর্তৃক বাংলাদেশের সামরিক বাহিনীকে আধুনিকায়নের দীর্ঘমেয়াদী পরিকল্পনা "ফোর্সেস গোল ২০৩০"-এর অংশ হিসেবে "শেখ হাসিনা সেনানিবাস" প্রতিষ্ঠিত হয়।

বাংলাদেশের সাবেক প্রধানমন্ত্রী শেখ হাসিনা ২০১৪ সালে এই প্রকল্পের সম্মতি দেন। তিনি সর্বপ্রথম ১৬ই জানুয়ারী ২০১৫ সালে বাংলাদেশ সশস্ত্র বাহিনীর একটি শীতকালীন মহড়ায় এটির ঘোষণা দেন। ১৪ নভেম্বর ২০১৭ সালে জাতীয় অর্থনৈতিক পরিষদের নির্বাহী কমিটি "শেখ হাসিনা সেনানিবাসের প্রতিষ্ঠা’’ বরিশাল" নামক প্রকল্পের অনুমোদন দেয়। এই সেনানিবাস স্থাপনে ব্যয় ধরা হয় প্রায় ১,৬৯৯ কোটি টাকা।

৮ ফেব্রুয়ারি ২০১৮ সালে সাবেক প্রধানমন্ত্রী শেখ হাসিনা পটুয়াখালী জেলার অংশ থেকে এই সেনানিবাসের উদ্বোধন করেন। ২০২৫ সালে বাংলাদেশের অন্তর্বর্তীকালীন সরকার এই সেনানিবাসের নাম পরিবর্তন করে "বরিশাল সেনানিবাস" নামকরণ করে।

তথ্যসূত্র

বাংলাদেশের সেনানিবাস
কাবুল জেলা

কাবুল জেলা আফগানিস্তানের কাবুল প্রদেশের ১৫টি জেলার মধ্যে অন্যতম একটি জেলা। এটির উপবেশন কেন্দ্র হলো কাবুল শহর। আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৩,৬৭৮,০৩৪ জন এর মত। জেলাটিকে কাবুল প্রদেশের প্রাণকেন্দ্র হিসেবে পরিচিত।

তথ্যসূত্র 

 এআইএমএস জেলা থেকে মানচিত্র
 গণনা তথ্য

কাবুল প্রদেশের জেলা
লাবসা ইউনিয়ন

লাবসা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।

অবস্থান ও আয়তন
লাবসা ইউনিয়নের আয়তন ৫৫৬২ একর (২০.৫০৯ বর্গ কিলোমিটার)।

জনসংখ্যা
২০০১ সালের পরিসংখ্যান অনুযায়ী লাবসা ইউনিয়নের লোকসংখ্যা ২৮,৮৪৯ জন। এর মধ্যে পুরুষ ১৪,৮৫১ জন এবং মহিলা ১৩,৯৯৮ জন।

প্রশাসনিক কাঠামো
লাবসা ইউনিয়ন সাতক্ষীরা সদর উপজেলার আওতাধীন ১৩নং ইউনিয়ন পরিষদ। ইউনিয়নে ৪টি ক্রীড়া সংগঠন রয়েছেঃ লাবসা একাদশ ক্লাব, রাজনগর জাগরণী চক্র ক্লাব, থানাঘাটা একাদশ ক্লাব এবং মাগুরা দাশপাড়া ব্যাডমিন্টন ক্লাব।

শিক্ষা ব্যবস্থা
লাবসা ইউনিয়নের সাক্ষরতার হার ৪৯%। এ ইউনিয়নে ১টি কলেজ ৪টি উচ্চ মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে।

ধর্মীয় অবকাঠামো
লাবসা ইউনিয়নে ১২ট মসজিদ, ৬টি মন্দির, ১টি এতিমখানা এবং ১ট মাজার রয়েছে।

সাংস্কৃতিক সংগঠন
লাবসা ইউনিয়নে সাংস্কৃতিক কার্যক্রমের ক্ষেত্রে রয়েছেঃ ঋশিল্পী গোষ্ঠী, সিন্দাবাদ শিল্পী গোষ্ঠী এবং বিনেরপোতা নাট্য শিল্পী গোষ্ঠী; এছাড়াও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি উৎযাপন করে থাকে।

তথ্যসূত্র

বহিঃসংযোগ
লাবসা ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন
সাতক্ষীরা জেলার ইউনিয়ন
ফিংড়ী ইউনিয়ন

ফিংড়ী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ফিংড়ী সাতক্ষীরা সদর উপজেলার একটি অন্যতম ঐতিহ্যবাহী ও বৃহত্তম জনপদ।

অবস্থান ও আয়তন
ফিংড়ী  ইউনিয়নের আয়তন ৮২৫৭ একর (২৯ বর্গ কিমি) ।

জনসংখ্যা
২০০১ সালের পরিসংখ্যান অনুযায়ী ফিংড়ী ইউনিয়নের লোকসংখ্যা ২৯,৪৬০ জন। এর মধ্যে পুরুষ ১৫,২০৩ জন এবং মহিলা ১৪,২৫৭ জন।

প্রশাসনিক কাঠামো
ফিংড়ী ইউনিয়ন সাতক্ষীরা সদর উপজেলার আওতাধীন ১৪নং ইউনিয়ন পরিষদ। ইউনিয়নে একটি হাট-বাজার রয়েছেঃ ফিংড়ী বাজার সাতক্ষীরা।

শিক্ষা ব্যবস্থা
ফিংড়ী ইউনিয়নের সাক্ষরতার হার ৪৯%। এ ইউনিয়নে ১ট কলেজ, ৭টি উচ্চ মাধ্যমিক বিদ্যালয়, ৭টি মাদ্রাসা ও ২৪টি প্রাথমিক বিদ্যালয় রয়েছে।

ধর্মীয় অবকাঠামো
ফিংড়ী ইউনিয়নে ৪টি মসজিদ, ৩টি মন্দির, ১টি এতিমখানা, ১টি ঈদগাহ এবং ১টি মাজার রয়েছে।

ক্রীড়া ও সাংস্কৃতিক সংগঠন
ফিংড়ী ইউনিয়নে খেলাধুলার ক্ষেত্রে ফিংড়ী পাইওনিয়ার ক্লাব এবং সাংস্কৃতিক সংগঠন হিসাবে ফিংড়ী নাট্ট গোষ্টি রয়েছে। এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রদর্শন করে থাকে।

তথ্যসূত্র

বহিঃসংযোগ
ফিংড়ী ইউনিয়নের তথ্য বাতায়ন 

সাতক্ষীরা সদর উপজেলার ইউনিয়ন
সাতক্ষীরা জেলার ইউনিয়ন
হাসকেল গ্রন্থাগার ও অপেরা হাউজ

হাসকেল মুক্ত গ্রন্থাগার এবং অপেরা হাউজ আমেরিকা এবং কানাডার সীমান্তে অবস্থিত যার মালিকানা দুই দেশের। হাসকেল লাইব্রেরিকে অনন্য করে তুলেছে এই সীমারেখা। রেখাটির বিস্তৃতি খুব অল্প হকেও যুক্তরাষ্ট্র আর কানাডাকে আলাদা করে দিয়েছে। গ্রন্থাগারটির জন্যে দুটি ঠিকানা ব্যবহৃত হয়: ৯৩ ক্যাসওয়েল এভেন্যু, ডার্বিলাইন, ভার্মন্ট এবং ১ রুয়ে চার্চ (গির্জার রাস্তা),  স্ট্যানস্টেড, কুইবেক। অপেরা হাউজটি ৭ জুন ১৯০৪ সালে উদ্বোধন করা হয় এবং ১৯৭০ সালে উভয়দেশ একে ঐতিহ্যবাহী ভবন হিসেবে ঘোষণা করে।

গ্রন্থাগার
হাসকেল লাইব্রেরির মধ্য দিয়ে কালো দাগ চলে গিয়েছে। একদিকে ভার্মন্টের ডার্বি লাইন আর অন্যদিকে কুইবেকের স্ট্যান্ডস্টিড। সামান্য মাস্কিং টেপের চিহ্ন রেখেই দুটো দেশের সীমারেখা এঁকে দেওয়া হয়েছে। হাসকেল লাইব্রেরির গ্রন্থাগারিককে ফরাসি আর ইংরেজি দুটো ভাষাতেই পারদর্শী হতে হয়। গ্রন্থাগারের ভাগাভাগির সাথে সাথে এর বইগুলোরও ভাগ হয়ে গিয়েছে। গ্রন্থাগারের সামনের দরজা, বুলেটিন বোর্ড আর শিশুদের বই পড়েছে আমেরিকার ভাগে। আর বাদবাকি সব বর্ডারের অন্যপাশে। কেউ বর্ডারের পাশে শুয়ে, কেউ বসে, কেউ আবার পরিবার সহ, কেউ একা, কেউ নানা রকম স্টাইল করে ছবি তুলে যাচ্ছে এটা গ্রন্থাগারের খুব পরিচিত দৃশ্য। 
দুই দেশের ভেতরে সম্প্রীতি বাড়িয়ে তুলতে হাসকেল পরিবার এক শতক আগে ঠিক বর্ডারের মাঝখানে লাইব্রেরি আর অপেরা হাউজ নির্মাণ করেছিল। তবে ব্যাপারটা খুব একটা সহজ কাজ ছিল না। এমনকি পুরো ব্যাপারটি টিকিয়ে রাখাটাও যথেষ্ট জটিল। মোট দু’রকমের মুদ্রা গ্রহণ করতে হয় এখানে, নিরাপত্তার দিক দিয়েও দু’দিকেই বেশ কড়া নজর রাখতে হয়। শুধু তা-ই নয়, খাবার খাওয়ার জন্যও বর্ডার পার করতে হয় মানুষকে।

হাসকেল লাইব্রেরির এই বর্ডার নিয়েও তৈরি হয়েছে প্রচুর ঝামেলা। শুরুটা হয় ২০০১ সালের ১১ই সেপ্টেম্বর টুইন টাওয়ার হামলার মধ্য দিয়ে। বর্ডারের রেখা পড়েছে রাস্তার যে অংশে সেটাকে বন্ধ করে দেওয়া হয়, গাছপালা এনে রাখা হয়। এখনো অব্দি লাইব্রেরির সদর দরজার সামনে ২৪ ঘণ্টা যুক্তরাষ্ট্রের একটু আভ্যন্তরীণ নিরাপত্তার গাড়ি নিয়োজিত থাকে।

অপেরা হাউজ
হাসকেল অপেরা হাউজের সাবেক পরিচালক হাল নিউম্যান বলেছেন “মানচিত্রের একটা রেখা আমাদের বিভক্ত করবে, আলাদা করে দেবে- এটাই নিয়ম। কিন্তু এই ব্যাপারটিই হাসকেল লাইব্রেরিকে আরো অনন্য করে তুলেছে। হ্যাঁ, এর মধ্য দিয়ে একটি সীমারেখা চলে গিয়েছে। তবে সেটা মানুষকে আরো কাছাকাছি এনেছে। কী অদ্ভুত ব্যাপার, তাই না"। তিনি কানাডার নাগরিক। অপেরা হাউজটির মধ্য দিয়েও চলে গিয়েছে দুই দেশের সীমারেখা। অপেরা হাউজের ঘরটিকে “দ্যা ইম্পসিবল রুম” নামে ডাকেন তিনি। হাউজের মঞ্চ কানাডায় আর বেশিরভাগ আসন আমেরিকায়। অপেরা হাউজে বর্ডার রেখাটি কিছু আসনের মাঝ দিয়ে চলে গিয়েছে। তাই এই আসনে বসলে আক্ষরিকভাবেই মাথাকে দুই দেশে রাখা যাবে।

তথ্যসূত্র 

১৯০৪-এ প্রতিষ্ঠিত
কানাডার জাতীয় ঐতিহাসিক স্থান
কালাকান জেলা

কালাকান জেলা আফগানিস্তানের কাবুল প্রদেশের উত্তরে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে গুলদারা জেলা, উত্তরে কারাবাঘ জেল, পূর্বে দিহ সাবজ জেলা এবং দক্ষিণে মির বাচা কোট জেলা এর সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৬,৮০০ জন এর মত। কালাকান গ্রামটি জেলার কেন্দ্রীয় অংশে অবস্থিত। যুদ্ধকালীন সময়ে জেলাটিতে ব্যাপকভাবে ক্ষতিগ্রস্ত হয়ে পড়ে। যার ফলে অধিকাংশ অবকাঠামো ধ্বংষসপ্রাপ্ত হয়ে পড়েছিল। পুনর্নির্মাণ এবং পরিবারিক পুনর্বাসন খুবই ধীর গতিতে সংঘঠিত হয়েছিল।

তথ্যসূত্র 

AIMS District Map
Census Data

কাবুল প্রদেশের জেলা
খাকি জব্বার জেলা

খাকি জব্বার জেলা আফগানিস্তানের কাবুল প্রদেশের দক্ষিণ-পূর্বাঞ্চলে অবস্থিত পর্বতশৃঙ্গমালা বিশিষ্ট একটি জেলা। জেলাটির সদর দপ্তর হলো খাক-ই জববার গ্রাম, যা জেলার কেন্দ্রীয় অংশে অবস্থান করছে।

জনসংখ্যার উপাত্ত
আফগানিস্তানের অন্যান্য অঞ্চলের মত, জনসংখ্যা সঠিক তথ্য পাওয়া যায় না তবে আফগানিস্তানের গ্রামীণ পুনর্বাসন ও উন্নয়ন (এমআরআরডি) এবং জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৭.৪৬১ জন এর মত। এআইএমএস এবং ইউএনএইচসিআর এর পরিসংখ্যান অনুযায়ী, এখানকার জনসংখ্যার অধিকাংশ মানুষই পশতুন সম্প্রদায়ের, যার মধ্যে প্রায় (৬০%) এবং বাকি ৪০% তাজিক সম্প্রদায়ের লোক বসবাস করে থাকে।

ভৌগোলিক অবস্থান
ভৌগোলিক অবস্থান অনুযায়ী জেলাটির পশ্চিমে লোগার প্রদেশ এবং মুসাহী জেলা, উত্তরে বাগরামি ও সুরোবি জেলা এবং পূর্বে নঙ্গরহার প্রদেশ এর সীমানা ঘিরে রেখেছে।

তথ্যসূত্র

বহিঃসংযোগ
AIMS District Map

কাবুল প্রদেশের জেলা
মির বাচা কোট জেলা

মির বাচা কোট জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৫,০০০ জন এর মত। এখানকার জনসংখ্যার অধিকাংশ মানুষই পশতুন সম্প্রদায়ের এবং বাকি তাজিক সম্প্রদায়ের লোক বসবাস করে থাকে।

ভৌগোলিক অবস্থান অনুযায়ী জেলাটির পশ্চিমে মির বাচা কোট জেলা এর সীমানার সাথে শাকদারা জেলা, উত্তরে গুলদারা জেলা ও কালাকান জেলা এবং পূর্বে দিহ সাবজ জেলা এর সীমানা ঘিরে রেখেছে।

তথ্যসূত্র

বহিঃসংযোগ
 Mir Bacha Kot district Map (Source: AIMS)

কাবুল প্রদেশের জেলা
ওসমানপুর ইউনিয়ন

ওসমানপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 ওসমানপুর ইউনিয়ন, খোকসা; (কুষ্টিয়া জেলা)
 ওসমানপুর ইউনিয়ন, মীরসরাই; (চট্টগ্রাম জেলা)

আরও দেখুন 
 উসমানপুর ইউনিয়ন, ওসমানীনগর; (সিলেট জেলা)
 উসমানপুর ইউনিয়ন, কুলিয়ারচর; (কিশোরগঞ্জ জেলা)
কানযুল ঈমান

কানযুল ঈমান (উর্দু এবং আরবি: کنزالایمان) অর্থ 'ঈমানের ধন' ১৯১১ সালে আহমদ রেজা খান বেরলভী কর্তৃক একটি উর্দু ভাষায় ভাষান্তরিত কোরআনের অনুবাদ।

অনুবাদ 

আহমদ রেজা খান বেরলভী উর্দুতে অনুবাদ লিখেছিলেন। এটি পরবর্তীতে ইউরোপীয় এবং দক্ষিণ এশীয় ভাষা সহ ইংরেজি, হিন্দি, বাংলা, ওলন্দাজ, তুর্কি ভাষা, সিন্ধি, গুজরাটি এবং পশতুতে অনুবাদ হয়।

বাংলা ভাষায়
 মাওলানা আব্দুল মান্নান এ কিতাবটির বঙ্গানুবাদ করেন।

ইংরেজি ভাষায়

 পবিত্র কোরআন (বিশ্বাসের ধন) কানযুল ঈমান (উর্দু), ইংরেজিতে অনুবাদ করেন প্রফেসর শাহ ফরিদুল হক।
 অন্যান্য অনুবাদ সম্পন্ন করেন প্রফেসর হানিফ আকতার ফাতমি। সম্প্রতি আকিব ফরিদ কাদরী তৃতীয় অনুবাদ প্রকাশ করেন।

ওলন্দাজ ভাষায়
 ডি হেইলিজ কোরআন, ডাচ ভাষান্তরিত করেন গোলাম রসুল আলাহদিন।

তুর্কী ভাষায়
 কোরআন-ই-করিম, তুর্কী ভাষান্তরিত করেন ইসমাইল হাক্কি ইজমিরলি

লক্ষণীয় প্রতিষ্ঠান 
২০০৬ সালে বেরলীতে প্রতিষ্ঠিত হয় কানযুল ঈমান ইসলামিক লাইব্রেরি নামে একটি লাইব্রেরি।

আরও দেখুন 
 আহমদ রেজা খান বেরলভী
 হামিদ রেজা খান
 আহমদ শাহ

তথ্যসূত্র

বহিঃসংযোগ 
 কানযুল ঈমানের বাংলা অনুবাদ
 আল কুরআন কানযুল ঈমান Alahazrat.net
 কানযুল ঈমান উর্দু
 কানযুল ঈমান ইংরেজি
 কানযুল ঈমান ইসলামিক লাইব্রেরি, (উত্তর প্রদেশ), ভারত

১৯১১-এর বই
কুরআন অনুবাদ
১৯১১-এ ভারত
আহমদ রেজা খান বেরলভীর কর্ম
উর্দু ভাষার বই
২০শ শতাব্দীর ভারতীয় বই
ভারতীয় অ-কল্পকাহিনী বই
ভারতীয় ধর্মপাঠ্য
ইসলামি সাহিত্য
সুন্নি সাহিত্য
সুন্দরপুর ইউনিয়ন

সুন্দরপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 সুন্দরপুর ইউনিয়ন, কাহারোল; (দিনাজপুর জেলা)
 সুন্দরপুর ইউনিয়ন, চাঁপাইনবাবগঞ্জ সদর; (চাঁপাইনবাবগঞ্জ জেলা)
 সুন্দরপুর ইউনিয়ন, ফটিকছড়ি; (চট্টগ্রাম জেলা)

আরও দেখুন 
 সুন্দরপুর দুর্গাপুর ইউনিয়ন; (কালীগঞ্জ, ঝিনাইদহ)